ลุ้น SET รีบาวด์ ตามตปท. คลายกังวลวิกฤตการเงินโลก
แนวโน้ม SET รีบาวด์ ตามทิศทางตลาดหุ้นต่างประเทศ ขานรับแบงก์ใหญ่ในสหรัฐอัดฉีดสภาพคล่องเข้ามาช่วย First Replublic Bank และการเข้ามาช่วยเครดิต สวิส ของธนาคารกลางสวิส ส่งผลตลาดคลายกังวล ให้แนวต้าน 1,565-1,570 จุด แนวรับ 1,545-1,550 จุด
แนวโน้ม SET รีบาวด์ ตามทิศทางตลาดหุ้นต่างประเทศ ขานรับแบงก์ใหญ่ในสหรัฐอัดฉีดสภาพคล่องเข้ามาช่วย First Replublic Bank และการเข้ามาช่วยเครดิต สวิส ของธนาคารกลางสวิส ส่งผลตลาดคลายกังวล ให้แนวต้าน 1,565-1,570 จุด แนวรับ 1,545-1,550 จุด
17 มี.ค. 2566

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยวันนี้คาดว่าจะรีบาวด์ ตามทิศทางตลาดหุ้นเอเชีย ซึ่งเป็นไปตามทิศทางเดียวกับตลาดหุ้นสหรัฐเมื่อคืนนี้ที่ปรับตัวขึ้น หลังจากมีรายงานการอัดฉีดสภาพคล่องของธนาคารใหญ่ในสหรัฐราว 2 หมื่นล้านดอลลาร์ให้กับ First Repluclic Bank (FRB) ประกอบกับการเข้ามาช่วยของธนาคารกลางสวิสแก่ธนาคารเครดิต สวิส
โดยปัจจัยดังกล่าวทำให้ตลาดเริ่มคลายความกังวลลงมาบ้างในเรื่องของวิกฤตภาคการเงินโลก ส่งผลให้ Sentiment การลงทุนกลับมาดีขึ้น และตลาดกลับมาเปิดรับความเสี่ยง
อย่างไรก็ตามยังคงติองติดตามการประชุมธนาคารกลางสหรัฐ (เฟด) ในสัปดาห์หน้าว่าจะมีการปรับขึ้นดอกเบี้ยและส่งสัญญาณออกมาว่าอย่างไร โดยให้แนวต้าน 1,565-1,570 จุด แนวรับ 1,545-1,550 จุด